13.05.2010 22:37   Kabineti otsuse kohaselt laiendatakse aktsiakapitali uute aktsiate märkimisega võttes aluseks rahandusministeeriumi poolt välja töötatud ettepanekud Eesti Energia omakapitali suurendamiseks.    Aktsiakapitali  laiendamine annab Eesti Energiale vajaliku kindluse uue põlevkivibloki ehitamise alustamiseks ja vajadusel teisteks investeeringute plaanis ette nähtud investeeringuteks.    Mullu sügisel andis kabinet majandus- ja kommunikatsiooniministeeriumile ülesandeks töötada välja ettepanekud ja teha ettevalmistused Eesti Energia aktsiate esmase avaliku pakkumise ja sellele järgneva aktsiate noteerimise korraldamiseks börsil.    Valitsus leidis, et avaliku aktsiaemissiooni korraldamine eeldab seadusandliku  regulatsiooni täiendamist riigi strateegiliste huvide kaitsmiseks ning administratiivsete riskide täiendavat maandamist.